Venecia Chuliana u Marca Chuliana ye una rechión d'Europa ideyada con fins politicas en o contexto de disputas territorials y reclamacions nacionalistas en o territorio entre os Alpes Chulians y a Mar Hadriana y dende o Golfo de Trieste a Punta Promontore, incluindo tota a Peninsula d'Istria. Ye un territorio sin mugas bien definidas y habitau por diferents pueblos eslavos (crovates y eslovenos principalment) y latins (italians d'orichen veneto u istriot y istriorrumans) y que perteneixe principalment a Croacia, Eslovenia y, una chicota part a Italia. En o periodo d'entreguerras perteneixió a Italia, pero en a Segunda Guerra Mundial Italia perdió o control d'a més gran part d'esta rechión, y dende 1947 desapareixió como rechión administrativa deseparada real. Manimenos o suyo nombre sobrevive en o nombre d'a rechión autonoma de Friuli Venezia Giulia, que incluye tot o Friul y una chicota part de l'anterior Venecia Chuliana en as redoladas de Trieste y Gorizia.